Keksalarni ijtimoiy himoya qilish va moddiy qoʻllab-quvvatlashni yanada kuchaytirish boʻyicha qoʻshimcha chora-tadbirlar toʻgʻrisida
(decree, 2026-04-17)

“Keksalarni eʼzozlash yili” Davlat dasturiga muvofiq hamda 100 yoshga toʻlgan va undan oshgan shaxslarga munosib eʼtibor qaratish, shuningdek, pensionerlar, 1941 — 1945-yillardagi urush va mehnat fronti faxriylarini manzilli ijtimoiy himoya qilish va moddiy qoʻllab- quvvatlashni kuchaytirish maqsadida: 1. Yoshi 100 ga toʻlgan va undan oshgan fuqarolar pensiyasiga (nafaqasiga) 2022-yilning 1-martidan boshlab, har oyda pensiyani hisoblashning bazaviy miqdorining 100 foizi miqdorida qoʻshimcha toʻlov toʻlash belgilansin. Belgilab qoʻyilsinki, 100 yoshga toʻlgan va undan oshgan fuqarolar pensiyasiga (nafaqasiga) har oyda toʻlanadigan qoʻshimcha toʻlov pensiya va nafaqa tayinlangan tashkilot orqali Oʻzbekiston Respublikasining respublika budjeti va Iqtisodiyot va moliya vazirligi huzuridagi budjetdan tashqari Pensiya jamgʻarmasi mablagʻlari hisobidan moliyalashtiriladi. 2. 2015-yilning 1-mayidan uy-joy-kommunal xizmatlar haqini toʻlash boʻyicha pensiyani hisoblashning bazaviy miqdorining tabaqalashtirilgan miqdorida har oyda kompensatsiya pul toʻlovlari beriladigan shaxslar imtiyozli toifalarining yangi roʻyxati 1-ilovaga muvofiq tasdiqlansin. 3. Yoshi 75 ga toʻlgan va undan oshgan fuqarolardan ularga tayinlangan pensiya va nafaqalarning hisoblanishi, shuningdek, qonunchilikda koʻzda tutilgan imtiyozlarning qoʻllanilishi toʻgʻriligini tekshirish natijalariga koʻra aniqlangan ortiqcha toʻlangan pensiya va nafaqalar miqdori 2015-yil davomida hisobdan chiqarilsin. 4. 2015-yilning 1-mayidan 2- va 3-ilovalarga muvofiq Oʻzbekiston Respublikasi Prezidentining ayrim farmonlariga tuzatishlar kiritilsin va baʼzi farmonlari oʻz kuchini yoʻqotgan, deb topilsin. 5. Oʻzbekiston Respublikasi Moliya vazirligi manfaatdor vazirlik va idoralar bilan birgalikda bir oy muddatda: Oʻzbekiston Respublikasi Vazirlar Mahkamasiga qonun hujjatlariga mazkur Farmondan kelib chiqadigan oʻzgartish va qoʻshimchalar kiritish toʻgʻrisida takliflar kiritsin; idoraviy meʼyoriy-huquqiy hujjatlarni ushbu Farmonga muvofiqlashtirsin. 6. Mazkur Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. T/rShaxslar toifalarining roʻyxatiHar oyda beriladigan kompensatsiya pul toʻlovlari miqdori (pensiyani hisoblashning bazaviy miqdoriga nisbatan foizda) 1.1941 — 1945-yillardagi urush oqibatida nogiron boʻlgan shaxslar va uning qatnashchilari, ularga tenglashtirilgan shaxslardan tashqari502.1941 — 1945-yillardagi urush oqibatida nogiron boʻlgan shaxslar va uning qatnashchilariga tenglashtirilgan shaxslar, shuningdek, Afgʻonistondagi harbiy harakatlar chogʻida farzandlari (er yoki xotin) halok boʻlgan ota-onalar (bevalar)454.Sovet Ittifoqi Qahramonlari, Sotsialistik Mehnat Qahramonlari va “Slava” ordenining uchala darajasi bilan mukofotlangan shaxslar. Fashist konslagerlarining sobiq voyaga yetmagan mahbuslari, Leningrad shahri qamali davrida ishlagan fuqarolar, koʻrish qobiliyati boʻyicha I guruh nogironligi boʻlgan shaxslar, Chernobil halokati oqibatida jabrlangan fuqarolar, yadro poligonlari va boshqa radiatsiya-yadro obyektlarida harbiy xizmatni oʻtagan shaxslar455.1941 — 1945-yillardagi urushning mehnat fronti qatnashchilari25 15. Oʻzbekiston Respublikasi Prezidentining “Ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida” 2011-yil 3-noyabrdagi PF-4377-sonli Farmonining 7-bandi.